tartuNLP/wikipedia-smugri-20251201 huggingface dataset:
Conty

Conty on kunta Pohjois-Ranskassa Sommen departementissa Hauts-de-Francen alueella. Se sijaitsee Évoissonsjoen varrella, noin 22 kilometriä Amiensin kaupungista lounaaseen.
Kunnan keskustassa oleva Saint-Antoinen kirkko on peräisin 1400- ja 1500-luvuilta. Se on suurikokoinen goottilaistyylinen kirkko ja on listattu historialliseksi monumentiksi. Kirkon suojeluspyhimyksen Antonios Suuren patsas koristaa sen 33 metriä korkeaa kellotornia.
Keskustan ulkopuolella on 1600-luvun puolivälissä rakennettu linna Château de Wailly. Päärakennus ja itäsiipi purettiin Ranskan vallankumouksen aikana. Huonosti hoidettu länsisiipi menetti kattonsa eteläosan 1800-luvulla. Linnan kunnostustyö valmistui vuonna 1925. Toisen maailmansodan aikana saksalaiset miehittivät linnan. Linnan ulkorakennukset ovat peräisin Ludvig XIV:n ajalta 1600-luvun lopulta. Ne käsittävät kaksi talon suuntaista siipeä, jotka kumpikin koostuvat viidestätoista kivisestä kaaresta. Siipien päitä reunustavat neljä paviljonkia, jotka lisättiin noin vuonna 1780. Hylätyt ulkorakennukset menettivät kattonsa todennäköisesti 1800-luvulla. Kahden paviljongin katto ja runko uusittiin vuonna 1920. Linnan ja sen ulkorakennusten yhteenlaskettu julkisivun pituus oli 400 metriä pitkä 1700-luvun lopulla. Linna on nykyään yksityisomistuksessa.
Tapahtumat.
Contyn kaupungissa järjestetään vuosittain kansainväliset valjakkoajokilpailut.
Frederick Stock

Frederick Stock (11. marraskuuta 1872 Jülich – 20. lokakuuta 1942 Chicago) oli saksalaissyntyinen, yhdysvaltalaistunut kapellimestari ja säveltäjä. Hän toimi Chicagon sinfoniaorkesterin musiikillisena johtajana vuosina 1905–1942.
Stock aloitti viulunsoiton opiskelun isänsä johdolla ja pääsi sitten stipendillä Kölnin konservatorioon. Hän opiskeli sävellystä ja musiikin teoriaa Engelbert Humperdinckin, Franz Wüllnerin ja Heinrich Zöllnerin johdolla. Stock valmistui vuonna 1891 ja liittyi Kölnin Gürzenich-orkesteriin. Theodore Thomas kutsui hänet Chicagon orkesteriin vuonna 1895 alun perin avustavana ensimmäisenä alttoviulistina. Neljä vuotta myöhemmin hänestä tuli sen avustava kapellimestari. Thomasin kuoltua vuonna 1905 Stock nousi orkesterin kapellimestariksi ja musiikilliseksi johtajaksi.
Stockin johdolla Chicagon sinfoniaorkesteri teki ensimmäisen kaupallisen äänityksensä toukokuussa 1916 Felix Mendelssohnin "Häämarssista". Yhdysvaltain liityttyä ensimmäiseen maailmansotaan vuonna 1917 orkesterin hallitus kannusti Stockia kansalaisuuden hankkimiseen. Elokuussa 1918 Stock erosi tilapäisesti musiikillisen johtajan tehtävistä, mutta helmikuuhun 1919 mennessä kansalaisuuden saamisprosessi oli valmis ja hallitus valitsi hänet yksimielisesti takaisin musiikilliseksi johtajaksi. Stock johti Chicagon sinfoniaorkesterin ensimmäisen radiolähetyksen joulukuussa 1925. Hän tilasi orkesterin 50. kautta (1940–1941) varten seuraavat teokset: "Sinfonia C-duurissa" (Stravinsky), Pianokonsertto (Ganz), Sinfonia nro 1 (Milhaud), Sinfonia nro 21 (Mjaskovski), "American Creed" (Harris), "Konsertto orkesterille" (Kodály), "Ferghana Fête" (Glière), Sinfonia nro 3 (Casella), Sinfonia nro 3 (Sowerby) ja "Scapino" (Walton).
Stock nimitti vuonna 1941 Chicagon sinfoniaorkesterin ensimmäiseksi käyrätorvensoittajaksi Helen Kotas Hirschin, joka oli orkesterin ensimmäinen vakituinen naisjäsen. Stock sävelsi myös omia teoksia. Hänen viulukonserttonsa kantaesitti Efrem Zimbalist ja sellokonserttonsa Alfred Wallenstein. Lisäksi hänen tuotantoonsa kuuluu muun muassa kamarimusiikkia.
2,6-di-tert-butyylifenoli

&lt;/ref&gt;
2,6-di-tert-butyylifenoli (C14H22O) on fenolijohdannaisiin kuuluva aromaattinen orgaaninen yhdiste. Yhdistettä käytetään hapettumisenestoaineena ja muiden hapettumisenestoaineiden valmistamiseen.
Ominaisuudet, valmistus ja käyttö.
Huoneenlämpötilassa 2,6-di-tert-butyylifenoli on väritöntä tai kellertävää kiteistä ainetta. Yhdiste on käytännöllisesti katsoen veteen liukenematonta. Se liukenee hieman etanoliin ja hyvin aromaattisiin hiilivetyihin. 2,6-di-tert-butyylifenoli on ärsyttävä yhdiste.
2,6-di-tert-butyylifenolia valmistetaan alkyloimalla fenolia 2-metyylipropeenilla. Katalyytteinä käytetään alumiiniyhdisteitä, esimerkiksi alumiinifenoksidia. Reaktiossa muodostuu lisäksi myös muita fenolin tert-butyylijohdannaisia.
2,6-di-tert-butyylifenolia käytetään hapettumisenestoaineena esimerkiksi lentokonepolttoaineissa ja yhdisteestä valmistetaan muun muassa muovien hapettumisenestoaineena käytettäviä fenolijohdannaisia. Aineesta syntetisoidaan myös polymeerien monomeereja, esimerkiksi 4,4'-bifenolia.
Call of Cthulhu (vuoden 2018 videopeli)

Call of Cthulhu on Cyanide Studion kehittämä ja Focus Home Interactiven julkaisema toimintaseikkailupeli. Peli on julkaistu vuonna PlayStation 4:lle, Windowsille ja Xbox Onelle, sekä seuraavana vuonna Nintendo Switchille.
Pelaaminen.
Peli on sovitus H.P. Lovecraftin luomasta myytistä. Peli sijoittuu vuoteen 1924 ja päähenkilö on yksityisetsivä Edward Pierce, joka matkaa Darkwater Islandille selvittämään Hawkingin perheen kuolemia. Peliä on kutsuttu enemmän etsiväpeliksi kauhuympäristössä kuin selviytymiskauhupeliksi. Pelissä ei ole varsinaista taistelumekanismia ja päähenkilö on harvoin todellisessa vaarassa. Kirjallisuuden sijaan peli seuraa lähemmin kynällä ja paperilla pelattavaa roolipeliä "Cthulhun kutsu".
Vastaanotto.
Peli sai IGN:n arvostelussa arvosanaksi 8.6/10.
Peli sai "Game Informerin" arvostelussa arvosanaksi 6.75/10.
Playing with Fire (Blackpinkin kappale)

Playing With Fire () on eteläkorealaisen Blackpink-yhtyeen kappale, joka julkaistiin 1. marraskuuta 2016 yhdessä ”Stayn” kanssa singlealbumilla "Square Two". Kappaleen kirjoittivat ja tuottivat Teddy Park ja R.Tee.
Cyanide Studio

Cyanide Studio tai usein lyhyesti Cyanide on ranskalainen pelitalo. Yrityksen perusti Patrick Pligersdorffer vuonna 2000. Yrityksen päämaja sijaitsee Pariisissa. Pligersdorffer aloitti uransa videopeliteollisuudessa Ubisoftilla.
Bigben Interactive osti Cyaniden vuonna 2018 noin 20 miljoonalla eurolla.
The Vegetarians of Love

 The Vegetarians of Love on Bob Geldofin studioalbumi vuodelta 1990.
Jutta Jyrkkä

Jutta Jyrkkä (s. 22. maaliskuuta 2004 Kempele) on suomalainen pesäpalloilija. Jyrkkä edustaa Superpesiksessä pelaavaa Mailattaria.
Enni Pellikka

Enni Pellikka (s. 20. joulukuuta 2007) on suomalainen pesäpalloilija. Pellikka edustaa Superpesiksessä pelaavaa Mailattaria.
Roosa Lappalainen

Roosa Lappalainen (s. 19. helmikuuta 1999 Siilinjärvi) on suomalainen pesäpalloilija. Lappalainen edustaa Superpesiksessä pelaavaa Mailattaria.
Jun Märkl

Jun Märkl (s. 11. helmikuuta 1959 München) on saksalainen kapellimestari.
Märklin isä oli viulisti ja äiti pianisti. Märkl sai lapsena sekä viulun- että pianonsoiton opetusta. Vuodesta 1978 hän opiskeli Hannoverin musiikkikorkeakoulussa viulun- ja pianonsoittoa sekä Sergiu Celibidachen johdolla orkesterinjohtoa. Hän jatkoi orkesterinjohdon opintojaan Michiganin yliopistossa opettajanaan Gustav Meier. Märkl voitti vuonna 1986 Deutscher Musikratin orkesterinjohtokilpailun. Hän pääsi vuonna 1987 Bostonin sinfoniaorkesterin stipendin turvin Tanglewoodiin opiskelemaan Leonard Bernsteinin ja Seiji Ozawan johdolla. Märkl sai vuonna 1991 nimityksen Saarländisches Staatstheaterin musiikilliseksi johtajaksi. Hän siirtyi vuonna 1994 musiikilliseksi johtajaksi Nationaltheater Mannheimiin, jossa hän työskenteli vuoteen 2000 saakka.
Märkl teki Royal Opera House -debyyttinsä vuonna 1996 johtamalla Richard Wagnerin "Jumalten tuhon". Metropolitan-oopperassa hän debytoi vuonna 1998 johtamalla Giuseppe Verdin "Trubaduurin". Märkl toimi vuosina 2005–2011 Orchestre national de Lyonin musiikillisena johtajana ja vuosina 2007–2012 Leipzigin radion MDR-sinfoniaorkesterin pääkapellimestarina. Hän oli vuosina 2014–2017 Euskadiko Orkestran pääkapellimestari. Märkl on 2020-luvulla työskennellyt pääkapellimestarina ja musiikillisena johtajana Residentie-orkesterissa, Malesian filharmonisessa orkesterissa, Taiwanin kansallisessa sinfoniaorkesterissa ja Indianapolisin sinfoniaorkesterissa.
Märkl on uransa aikana tehnyt kymmeniä levytyksiä muiden muassa Claude Debussyn, Robert Schumannin ja Toshio Hosokawan teoksista. Hän sai Ordre des Arts et des Lettres’n ritarin arvon vuonna 2012.
Yleisluistelun Euroopan-mestaruuskilpailut 1960

Pikaluistelun EM-kilpailut 1960 käytiin 23. -24. tammikuuta Oslon Bislettillä. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella. Kilpailut olivat juuri ennen Yhdysvalloissa järjestettyjä Squaw Valleyn olympialaisia.
Itä-Saksan pikaluistelijat eivät osallistuneet kisoihin, koska Norja ei suostunut liputtamaan heidän osallistumaan Itä-Saksan lipulla.
Gustav Meier

Gustav Meier (1929 Wettingen – 27. toukokuuta 2016 Ann Arbor, Michigan) oli sveitsiläissyntyinen kapellimestari ja orkesterinjohdon opettaja, joka asui vuodesta 1957 lähtien Yhdysvalloissa.
Meier opiskeli vuodesta 1944 lähtien konservatoriossa pääaineinaan pianon- ja trumpetinsoittoa. Vuonna 1950 hän aloitti konservatoriossa kaksivuotisen orkesterinjohtokoulutuksen. Meier jatkoi orkesterinjohdon opintojaan Wienissä vuonna 1955 ja Tanglewoodissa Yhdysvalloissa vuonna 1957. Hän liittyi Aaron Coplandin suosittelemana Yalen yliopiston henkilökuntaan vuonna 1960. Hän siirtyi opettamaan Eastman School of Musiciin vuonna 1974 ja Michiganin yliopistoon vuonna 1976. Meier oli Lansingin sinfoniaorkesterin musiikillinen johtaja vuosina 1978–2006. Hän esiintyi säännöllisesti vierailevana kapellimestarina eri maanosissa. Hän johti muun muassa Elliott Carterin Kaksoiskonserton kantaesityksen.
Meier johti Tanglewoodin orkesterinjohtoseminaaria vuosina 1980–1996. Hän piti mestarikursseja eri puolilla maailmaa. Jäätyään eläkkeelle Michiganin yliopistosta vuonna 1997 hän opetti Peabody Institutessa kesään 2015 saakka. Meierin johdolla opiskelivat muiden muassa Marin Alsop, Antonio Pappano, Bobby McFerrin, Yakov Kreizberg, Rico Saccani, Carl St.Clair ja Jun Märkl. Meier sai Harvardin yliopiston Luise Vosgerchian -opetuspalkinnon vuonna 1988, Ditsonin kapellimestaripalkinnon 1995 ja Max Rudolf -palkinnon 1999. Hänelle myönnettiin lisäksi kunniatohtorin arvot Fairfield Universitysta, Kalamazoo Collegesta ja Michiganin osavaltionyliopistosta. Meier julkaisi kirjan "The Score, the Orchestra and the Conductor" (2009). Hän kuoli syöpään kotonaan Ann Arborissa toukokuussa 2016.
Minna Liusvaara

Minna Liusvaara (s. 31. tammikuuta 1997 Oulu) on suomalainen pesäpalloilija. Liusvaara edustaa Superpesiksessä pelaavaa Mailattaria.
Veera Tyynelä

Veera Tyynelä (s. 10. toukokuuta 2001 Seinäjoki) on suomalainen pesäpalloilija. Tyynelä edustaa Superpesiksessä pelaavaa Mailattaria.
Sinä iltana

Sinä iltana () on vuonna 2025 julkaistu lyhytelokuva, jonka on ohjannut Onni Tommola. Elokuvan päähenkilöt Minna ja Leo tapaavat toisensa sattumalta baarissa. Illan hämärtyessä alkaa heidän välilleen muodostua jotain.
Alyssa Diaz

Alyssa Elaine Diaz (s. 7.syyskuuta 1985) on yhdysvaltalainen näyttelijä. Hänet tunnetaan rooleistaan televisiossa, kuten "Celia Ortega" sarjassa As the World Turns, "Jasmine" sarjassa "The Nine Lives of Chloe King", "Gloria Cruz" sarjassa Army Wives, "Teresa" sarjassa Ray Donovan, "Dariela Marzan" sarjassa Zoo sekä etsivä "Angela Lopez" sarjassa The Rookie.
Varhainen elämä.
Diaz syntyi Northridgen kaupunginosassa Los Angelesissa, Kaliforniassa ja hänellä on kolumbialaisia sekä meksikolaisia sukujuuria.
Ura.
Diaz on näyttelijä, joka tunnetaan toistuvista rooleistaan useissa televisiosarjoissa, kuten Army Wives, Ray Donovan ja saippuasarjassa As the World Turns. Hänen läpimurtoelokuvaroolinsa oli uudelleenfilmatisoinnissa Red Dawn. Diaz on esiintynyt myös vierailevana tähtenä useissa sarjoissa, kuten Southland, CSI: NY ja "Lie to Me". Hän näytteli elokuvassa "How the Garcia Girls Spent Their Summer" sekä televisioelokuvissa "Ben 10: Alien Swarm" ja "The Jensen Project".
Vuonna 2011 Diaz sai pääroolin "Jasminena" ABC Familyn sarjassa "The Nine Lives of Chloe King." Vuonna 2012 hänet kiinnitettiin toistuvaan rooliin "Gloria Cruziksi" sarjaan Army Wives. Hän siirtyi vakituiseksi näyttelijäksi sarjan seitsemännelle kaudelle, joka alkoi maaliskuussa 2013. Diaz on esiintynyt myös sarjassa Vampyyripäiväkirjat (The Vampire Diaries).
Maaliskuussa 2016 Diaz sai vakituisen roolin "Darielana" CBS:n draamasarjan Zoo toisella kaudella. Vuonna 2018 hän esitti "Mika Camarenaa", huumepoliisi "Kiki Camarenan" vaimoa, Netflixin sarjassa . Tällä hetkellä Diaz näyttelee ensiluokkaista etsivää "Angela Lopezia" ABC:n draamasarjassa The Rookie.
Yksityiselämä.
Diaz on kihloissa laulaja-lauluntekijä Gustavo Galindon kanssa. Hän ilmoitti 28. joulukuuta 2020 Instagramissa, että he olivat saaneet pojan, heidän toinen lapsensa Elliana Raelynn Diaz syntyi 6.lokakuuta 2024. Hänen raskautensa kirjoitettiin osaksi hänen esittämänsä Angela Lopezin tarinaa sarjassa The Rookie.
Iiro Hyvönen

Iiro Hyvönen (s. 1. huhtikuuta 1998 Jyväskylä) on suomalainen pesäpalloilija. Hyvönen edustaa Suomensarjassa pelaavaa Vaasan Mailan Junioreita.
Rårup

Rårup on taajama Hedenstedin kunnassa Tanskassa. Taajamassa oli 451 asukasta vuoden 2025 alussa.
Snaptun

Snaptun on taajama Hedenstedin kunnassa Tanskassa. Taajamassa oli 477 asukasta vuoden 2025 alussa.
Stenderup (Hedensted)

Stenderup on taajama Hedenstedin kunnassa Tanskassa. Taajamassa oli 401 asukasta vuoden 2025 alussa.
Stenderup

Stenderup voi tarkoittaa seuraavia Tanskan paikkoja:
Stouby

Stouby on taajama Hedenstedin kunnassa Tanskassa. Taajamassa oli 863 asukasta vuoden 2025 alussa.
Tørring

Tørring on taajama Hedenstedin kunnassa Tanskassa. Taajamassa oli 2 930 asukasta vuoden 2025 alussa.
Uldum

Uldum on taajama Hedenstedin kunnassa Tanskassa. Taajamassa oli 1 364 asukasta vuoden 2025 alussa.
Åle

Åle on taajama Hedenstedin kunnassa Tanskassa. Taajamassa oli 616 asukasta vuoden 2025 alussa.
Ølholm

Ølholm on taajama Hedenstedin kunnassa Tanskassa. Taajamassa oli 940 asukasta vuoden 2025 alussa.
Ølsted (Hedensted)

Ølsted on taajama Hedenstedin kunnassa Tanskassa. Taajamassa oli 871 asukasta vuoden 2025 alussa.
Øster Snede

Øster Snede on taajama Hedenstedin kunnassa Tanskassa. Taajamassa oli 1 208 asukasta vuoden 2025 alussa.
Morsø Folkeblad

Morsø Folkeblad oli tanskalainen sanomalehti, joka ilmestyi Nykøbing Morsissa. Se perustettiin vuonna 1877 ja lakkautettiin kannattamattomana vuonna 2019. Sen toimituksesta tuli tällöin osa "Nordjyske"-lehteä.
Lähteet.
¨
Svyrydenkon hallitus

Svyrydenkon hallitus on 17. heinäkuuta 2025 muodostettu Ukrainan hallitus, jota johtaa pääministeri Julija Svyrydenko. Hän luonnehti hallitustaan viime aikojen pienimmäksi ministerien lukumäärällä mitattuna. Hallituksessa on 13 miestä ja neljä naista, joista kulttuuriministeri on nimitetty tehtäväänsä virkaatekevänä. Ulko- ja puolustusministerin Ukrainan parlamentti nimitti presidentin ehdotuksesta.
Luhangan paloasema

Keski-Suomen pelastuslaitoksen Luhangan paloasema sijaitsee Luhangassa osoitteessa Mämminiementie 1. Asemalla toimii osa-aikainen palokunta, PVPK. Vuonna 2021 palokunnassa toimineet toivat esille huolensa Keski-Suomen pelastuslaitoksen antamasta tuesta toiminnalle. Asiasta kirjelmöitiin Luhangan kunnanhallitukselle ja se pyysi lausuntoa Keski-Suomen pelastuslaitokselta palokunnan tilanteesta. Ongelmana oli palokuntalaisten pieni määrä ja väsyminen.
Jämsänkosken paloasema

Keski-Suomen pelastuslaitoksen Jämsänkosken paloasema toimii Jämsässä Jämsänkosken taajamassa osoitteessa Tiilikantie 11 a. Paloasemalla toimii vapaaehtoinen palokunta, Jämsänkosken VPK. VPK on perustettu vuonna 1904 ja se toimii Keski-Suomen pelastuslaitoksen ensilähdön palokuntana. Hälytysosastoon kuuluu noin 30 henkeä ja hälytyksiä sillä on vuodessa keskimäärin 50. Paloasemalla toimii myö veteraani- sekä nuoriso-osasto.
310 Margarita

310 Margarita (A891 KA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,44 astronomisen yksikön ja etäisimmillään 3,08 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
311 Claudia

311 Claudia (A891 LA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,88 astronomisen yksikön ja etäisimmillään 2,91 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
321 Florentina

321 Florentina (A891 TC) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,75 astronomisen yksikön ja etäisimmillään 3,02 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
312 Pierretta

312 Pierretta (A891 QA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,34 astronomisen yksikön ja etäisimmillään 3,23 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
314 Rosalia

314 Rosalia (A891 RA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,62 astronomisen yksikön ja etäisimmillään 3,70 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
315 Constantia

315 Constantia (A891 RB) on keskikokoinen päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 1,86 astronomisen yksikön ja etäisimmillään 2,62 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
316 Goberta

316 Goberta (A891 RC) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,78 astronomisen yksikön ja etäisimmillään 3,59 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
317 Roxane

317 Roxane (A891 RD) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,09 astronomisen yksikön ja etäisimmillään 2,48 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . 
Asteroidilla on vuonna 2009 löydetty kiertolainen S/2009 (317) 1, jonka läpimitta on kilometriä. Kiertolaiselle annettiin nimi Olympias 14. marraskuuta 2020.
318 Magdalena

318 Magdalena (A891 SA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,92 astronomisen yksikön ja etäisimmillään 3,46 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
319 Leona

319 Leona (A891 TA) on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,68 astronomisen yksikön ja etäisimmillään 4,15 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . 
12. joulukuuta 2023 asteroidi kulki tähden α Orionis edestä, joka mahdollisti Betelgeuzen kirkkausjakauman määrittämisen. Tätä ennen esitettiin 13. syyskuuta 2023 kerättyjä tietoja toisen asteroidin peitosta, jolloin Leonan muoto ja koko voitiin laskea. Leona on pitkulainen kappale kooltaan 79.6 ± 2.2 km × 54.8 ± 1.3 km.
320 Katharina

320 Katharina (A891 TB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,66 astronomisen yksikön ja etäisimmillään 3,36 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
334 Chicago

334 Chicago (A892 QB) on suuri päävyöhykkeen asteroidi, joka kiertää ulommalla Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 3,80 astronomisen yksikön ja etäisimmillään 4,00 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
335 Roberta

335 Roberta (A892 RB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,05 astronomisen yksikön ja etäisimmillään 2,90 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . 
Asteroidin spektrityyppi on B-luokkaa SMASSII-luokituksessa ja tämä viittaa asteroidissa olevan merkittäviä määriä magnetiittia.
449 Hamburga

449 Hamburga (A899 UE) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,11 astronomisen yksikön ja etäisimmillään 2,99 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
450 Brigitta

450 Brigitta (A899 VB) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,72 astronomisen yksikön ja etäisimmillään 3,31 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on .
Ihmisvihaaja

Ihmisvihaaja () on ranskalaisen Molièren viisinäytöksinen huvinäytelmä vuodelta 1666. Näytelmä sai kantaesityksensä Théâtre du Palais-Royalissa Pariisissa 4. kesäkuuta 1666, ja pääroolissa Alcestena esiintyi itse Molière.
Teos pilkkaa ranskalaisen ylimystön tekopyhyyttä, mutta saa vakavampia sävyjä käsitellessään yleisinhimillisiä heikkouksia. Se eroaa aikansa farsseista moniulotteisten henkilöhahmojensa ansiosta, toisin kuin tuon ajan perinteiset satiirit, joissa hahmot olivat usein yksiulotteisia karikatyyrejä. "Ihmisvihaaja" poikkeaa myös monista muista Molièren komedioista keskittymällä juonen sijaan hahmonkehitykseen.
Vaikka näytelmä ei ollut aikanaan kaupallinen menestys, sitä pidetään nykyään yhtenä Molièren merkittävimmistä ja tunnetuimmista teoksista – ja samalla yhtenä maailmankirjallisuuden suurimmista komedioista. Se paljastaa sosiaalisen ja kirjallisen teeskentelyn naurettavuudet ja keskittyy mieheen, joka on nopea tuomitsemaan toiset mutta jää sokeaksi omille virheilleen. Näytelmän ajaton vetovoima perustuu pitkälti siihen, että ihmisvihaa esiintyy kulttuurista riippumatta kaikkialla maailmassa.
Juoni.
Alceste on mies, jolla on syvä ristiriita maailman kanssa. Hän vihaa ihmisiä – ei vain yksilöitä, vaan koko yhteiskuntaa tapoineen ja valheellisuuksineen. Alceste ei piilottele halveksuntaansa, vaan laukoo totuuksia suoraan vasten kasvoja, piittaamatta seurauksista. Silti on olemassa yksi, joka on onnistunut koskettamaan tämän ihmisvihaajan sydäntä: Célimène. Hän on nainen, jota Alceste rakastaa – mutta jää nähtäväksi, voiko edes Célimène täyttää ne korkeat vaatimukset, joita Alceste asettaa maailmalle ja rakkaudelle.
Henkilöhahmot.
Näytelmän henkilöt ovat:
Suomeksi.
Näytelmä julkaistiin suomeksi ensimmäisen kerran Otto Mannisen käännöksenä vuonna 1929. Myöhemmin sen ovat näyttämölle suomentaneet muun muassa Esko Elstelä, Markku Hoikkala ja Otso Kautto, Cilla Back sekä Reita Lounatvuori. Näytelmää on esitetty muun muassa Kansallisteatterissa (1948, 1971, 1995 ja 2010), Helsingin kaupunginteatterissa (1977) sekä Oulun kaupunginteatterissa (2001).
Kenian parlamentti

Kenian parlamentti on Kenian lakiasäätävä elin. Se koostuu 349-paikkaisesta alahuoneesta (kansalliskokous) ja 67-paikkaisesta ylähuoneesta (senaatti).
Kesälahden Urheilijat

Kesälahden Urheilijat (lyh. KesU) on vuonna 1933 perustettu kiteeläinen urheiluseura. Seuran lajivalikoimaan kuuluvat nykyisin pesäpallo, melonta, kuntoilu, voimanosto, lentopallo, hiihto ja suunnistus. Pesäpallossa Kesälahden Urheilijat on pelannut toiseksi korkeimmalla sarjatasolla Suomensarjassa vuosina 1957–1958 sekä kolmanneksi korkeimmalla sarjatasolla vuosina 1993 ja 2000.
Jääsken Kirijät

Jääsken Kirijät (lyh. JäKi) on vuonna 1914 perustettu imatralainen urheiluseura. Seuran tausta on luovutetussa Karjalassa Jääsken kunnassa. Seuran lajivalikoimaan on kuulunut muun muassa pesäpallo, jossa seura on pelannut korkeimmallaan toiseksi korkeimmalla sarjatasolla Suomensarjassa 12 kauden ajan vuosina 1945 ja 1947-1957.
Hämeen Pesä-Haukat

Hämeen Pesä-Haukat (lyh. HPH) oli vuonna 1995 perustettu tamperelainen urheiluseura. Pesäpallossa Hämeen Pesä-Haukat pelasi korkeimmallaan toiseksi korkeimmalla sarjatasolla Ykköspesiksessä neljän kauden ajan vuosina 1996-1999. Vuonna 1997 suunniteltiin Pesä-Haukkojen nostamista pääsarja Superpesikseen villin kortin turvin, mutta seura päätti lopulta olla anomatta Superpesis-paikkaa.
Monsures

Monsures on kunta Pohjois-Ranskassa Sommen departementissa Hauts-de-Francen alueella. Se sijaitsee Sellejoen varrella, noin 24 kilometriä Amiensin kaupungista lounaaseen.
Kunnan alueella oleva linna Château de Monsures on rakennettu 1600-luvun jälkipuoliskolla. Linnaan on tehty muutostöitä 1700-luvun lopulla ja 1800-luvun alussa. Linnan vieressä on 1400-luvulla rakennetun linnoituksen jäänteet. Molemmat on luokiteltu historialliseksi muistomerkiksi. Linna on yksityisomistuksessa.
Keravan Pallo-Toverit

Keravan Pallo-Toverit (lyh. KPT) oli vuosina 1956-1960 toiminut keravalainen urheiluseura. Pesäpallossa Keravan Pallo-Toverit pelasi korkeimmallaan toiseksi korkeimmalla sarjatasolla Suomensarjassa kahden kauden ajan vuosina 1958-1959. Seura yhdistyi vuonna 1960 perustettuun Keravan Pallokerhoon.
Keravan Toverit

Keravan Toverit (lyh. KT) oli vuonna 1932 perustettu keravalainen urheiluseura. Seura oli Työväen Urheiluliiton yleisseura. Pesäpallossa Keravan Toverit pelasi korkeimmallaan toiseksi korkeimmalla sarjatasolla Suomensarjassa viiden kauden ajan vuosina 1952–1953 ja 1955–1957.
Ruskeasuon varikko

Ruskeasuon varikko on Helsingin Vanhalla Ruskeasuolla sijaitseva varikkoalue, joka palvelee raitiovaunu- ja linja-autoliikennettä. Varikko sijaitsee Hakamäentien varrella, Keskuspuiston laidalla lähellä Mannerheimintien loppupään suurta risteysaluetta. Läntisen varikkorakennuksen yläkerrassa sijaitsee lisäksi Arena Centerin salibandyhalli.
Historia.
Ruskeasuon linja-autovarikko valmistui alun perin vuonna 1960 ja se sisälsi noin 46 500 neliömetriä säilytys- ja korjauspinta-alaa sekä noin 600 neliömetrin kokoisen pesuhallin. Kaupungin liikennelaitos siirsi 1960-luvun alussa sinne pääkonttorinsa Eteläesplanadilta niin sanotusta Bensowin talosta. Tontilla oli varikkorakennusten lisäksi paljon säilytys- ja pysäköintitilaa taivasalla.
2000-luvun puolivälissä alkuperäiset varikkorakennukset purettiin ja korvattiin monikerroksisella hybridirakennuksella. Hankkeessa haluttiin tehostaa maankäyttöä ja mahdollistaa uuden toimitilarakentamisen alueelle. Vuonna 2007 valmistuneeseen rakennukseen sijoittui Helsingin Bussiliikenne Oy:n päätoimipiste, pysäköintitilaa henkilöautoille betonikannelle ja noin 6 600 neliömetrin salibandykeskus. Se sisältää kaksi pienempää sählykenttää ja neljä täysikokoista salibandykenttää; pääkentällä on 450 hengen katsomo. Tontin itäosa jätettiin puretun rakennuksen tieltä linja-autojen ulkosäilytykseen.
Itäosan säilytyskentän tilalle valmistui vuonna 2024 varikon uudisosa, ja se on Suomen ensimmäinen yhdistetty raitiovaunu- ja linja-autovarikko. Alakertaan mahtuu 80 raitiovaunua ja yläkertaan betonikannelle 220 linja-autoa. Varikkoa varten rakennettiin uudet kiskot Nauvontielle, jotka yhdistävät sen Mannerheimintiehen. Ruskeasuo on rakenteilla olevan uuden Koskelan varikon kanssa toinen Helsingin raitioliikenteen kahdesta päävarikosta.
Crèvecœur-le-Grand

Crèvecœur-le-Grand on kunta Pohjois-Ranskassa Oisen departementissa Hauts-de-Francen alueella. Se sijaitsee noin 23 kilometriä Beauvais’n kaupungista pohjoiseen.
Historia.
Kaupunkia hallitsi vuodesta 1157 lähtien Crèvecœurin suku, jonka tunnetuin henkilö oli Ranskan marsalkka Philippe de Crèvecœur d'Esquerdes.
Vuonna 1517 Crèvecœurin herraksi tuli Bonnivet'n herra Guillaume Gouffier. Hän oli Ranskan amiraali ja kuninkaan lapsuudenystävä. Hän toivotti Ranskan kuningas Frans I:n tervetulleeksi Crèvecœuriin valmistautumaan Camp du Drap d'Or’n kentällä Englannin kuningas Henrik VIII:n kanssa pidettävään tapaamiseen, jonka tarkoituksena oli sinetöidä rauha englantilaisten kanssa.
1500-luvun lopulla kaupunki joutui ryöstelyiden sotien runtelemaksi, ja vuonna 1790 kaupungissa riehui suuri tulipalo. 1800-luvulla Crèvecœur-le-Grandista tuli merkittävä tekstiiliteollisuuskaupunki. Lisäksi kaupungissa järjestettiin lukuisia markkinoita, kuten vieläkin järjestettävät Saint-Martinin karjamarkkinat.
Kaupunki joutui molempien maailmansotien jalkoihin. Ensimmäisessä maailmansodassa se sijaitsi alle 40 kilometrin päässä rintamasta. Toisessa maailmansodassa kaupunki kärsi raskaita saksalaispommituksia 20. toukokuuta ja 7. kesäkuuta 1940, joista jälkimmäinen tuhosi kaupungin keskustan.
Nähtävyyksiä.
Crèvecœur-le-Grandin rautatieasemalla on Musée des tramways à vapeur et des chemins de fer secondaires français (MTVS) -rautatiemuseon kohde, joka on osa vanhaa kapearaiteista Saint-Omer-en-Chaussée – Vers linjaa. Rataa on entisöity ja rakennettu uudelleen. Siitä on valmiina osuus Crèvecœur-le-Grandista Rotangyn kaupunkiin, ja tarkoituksena on jatkaa rata Saint-Omer-en-Chausséen kaupunkiin. Rataa liikennöimään on hankittu ja entisöity vanhaa kalustoa.
Lohjan Louhi

Lohjan Louhi on vuonna 1901 perustettu lohjalainen urheiluseura. Seuran lajivalikoimaan kuuluu nykyisin hiihto, pöytätennis, keilailu ja lentopallo. Aikaisemmin seuran lajivalikoimaan on kuulunut muun muassa pesäpallo, jossa seura on pelannut korkeimmillaan toiseksi korkeimmalla sarjatasolla Suomensarjassa viiden kauden ajan vuosina 1951-1955. 
Seuran tunnetuimpia urheilijoita ovat olympialalaisissa edustaneet Runar Holmberg, Kauko Lusenius, Ulla Maaskola, Marjut Rolig-Lukkarinen sekä Ari Salin.
Koskenpään paloasema

Keski-Suomen pelastuslaitoksen Koskenpään paloasema sijaitsee Jämsässä Koskenpään kylässä osoitteessa Petäjävedentie 4"." Paloasemalla toimii Koskenpään Vapaaehtoinen Palokunta r.y.
Vyöry

Vyöry on suomalaisen laulaja-lauluntekijä Rebekka Holin kolmas studioalbumi. Se julkaistiin 12. syyskuuta 2025. Albumin julkaisivat yhteistyössä Booa Music ja Vallila Music House.
Albumin ensimmäinen single “Saippuoita haistelemaan” julkaistiin toukokuussa 2025 ja toinen single “Tämä kirahvi” saman vuoden elokuussa. Kappaleesta “Päässäni on koira“ julkaistiin Tii Taxellin kuvaama musiikkivideo.
Albumin kappaleiden sanoituksiin sisältyvät muun muassa eläinaiheet, ihmissuhteet, yhteiskuntakritiikki ja eskapismi. "Vyöryä" on luonnehdittu edellisenä vuonna julkaistua "Kukkaan"-albumia hieman tummasävyisemmäksi.
336 Lacadiera

336 Lacadiera (A892 SA) on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri (noin ) kiertoradalla, joka on lähimmillään 2,04 astronomisen yksikön ja etäisimmillään 2,47 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . 
Asteroidin spektrityyppi on D-luokkaa Tholenin järjestelmässä. Radiometrisen mittauksen (IRAS) mukaan sen läpimitta on noin .
Naisten yleisluistelun maailmanmestaruuskilpailut 1960

Naiset kilpailivat Östersundissa, Norjassa yleisluistelun maailmanmestaruudesta 30.-31. tammikuuta 1960. Kisoihin otti osaa 28 luistelijaa 10 maasta.
Hallin paloasema

Keski-Suomen pelastuslaitoksen Hallin paloasema sijaitsee Jämsässä Hallin taajamassa osoitteessa Opinkuja 1. Asemalla toimii vapaaehtoinen palokunta, Kuoreveden VPK ry.
Gahniitti

Gahniitti (ZnAl2O4), nimeltään myös automoliitti tai sinkkispinelli, on oksidimineraaleihin kuuluva mineraali. Kidejärjestelmä on kuutiollinen, kiteet voivat kaksoistua ja olla myös trigonisia.
Mineraali on väriltään vihertävä tai sinertävänvihreä. Viiru on vihreä, ja murros on epäselvä simpukkamurros. Mineraali on läpikuultava, mutta reunoiltaan se on kokonaan läpinäkymätön. Gahniitti on yleensä kiteinä tai rakeina, ja se on lasin- tai rasvankiiltoinen.
Gahniittia esiintyy upaesiintyminä tai graniittipegmatiiteissa ja metamorfisissa kivissä. Sitä esiintyy samoissa paikoissa lyijyhohteen, sinkkivälkkeen ja magnetiitin kanssa. Sitä on löydetty pieninä rakeina Falunista Ruotsista, Silberbergistä Saksasta ja Tiriolosta Italiasta. Suurikokoisina kiteinä sitä on löydetty Yhdysvalloista Franklinin ja Sterling Hillin kaivoksista. Sitä on löydetty myös metamorfoituneista kalkkikivistä, rapakivistä ja kordieriittipitoisesta gneissistä.
Loistosormikokki

Loistosormikokki ("Dactylopus kuiteri")on merikokkeihin kuuluva kalalaji. Lajia tavataan lämpimistä vesistä Intian valtamerestä.
Koko ja ulkonäkö.
Loistosormikokki voi kasvaa suurimillaan noin 15 cm pitkäksi. Ruumiinrakenteeltaan laji on pitkänomaisen sukkulamainen sekä leveäpäinen. Kalan ensimmäinen selkäevä on hyvin pitkä ja sen etuosa on hyvin korkea. Loistosormikokin rintaevät ovat viuhkamaiset ja niissä on muuta erillinen ruoto. Lajin vaaleaa ruumista kirjovat ruskeat satulakuviot ja siniset täplät. Ensimmäisessä selkäevässä on silmätäplä, ja toinen selkäevä on mustan- ja oranssinkirjava. Pyrstöevässä on mustaa oranssia ja sinistä.
Levinneisyys ja elintavat.
Loistosormikokkia tavataan Filippiineilta Balille ulottuvalta alueelta sekä Andamaaneilta ja Nikobaareilta. Laji elää koralliriutoilla sekä meriheinää kasvavilla muta- tai hiekkapohjaisilla alueilla ja jokisuistoissa. Kala liikkuu useimmiten yksin tai pareittain.
Loistosormikokkia voidaan pitää merivesiakvaarioissa.
Colemaniitti

Colemaniitti (Ca2B6O11·5H2O) on merkittävimpiä boorimalmimineraaleja. Kidejärjestelmä on monokliininen. Mineraali on väritön tai se on väriltään valkoinen, harmaa tai kellertävä. Viiru on valkoinen ja murros on simpukkamainen tai rosoinen. Mineraali on läpinäkyvä tai läpikuultava ja siinä on lasin- tai timantinkiiltoa. Colemaniittia syntyy lämpimissä ja kuivissa olosuhteissa booripitoisten geotermisten lähteiden maastossa. Sitä löytyy samoista paikoista kuin kipsiä, selestiiniä, kalsiittia ja boraatteja.
Pyhän perheen kirkko (Gaza)

Pyhän perheen kirkko () on Palestiinassa Gazan kaupungissa sijaitseva, ainoa Gazan kaistalla toimiva roomalaiskatolinen kirkko. Se kuuluu Jerusalemin latinalaisen patriarkaatin piiriin. Kirkko on järjestänyt muiden tehtäviensä lisäksi opetus- ja päiväkotitoimintaa sekä kahden sisarjärjestön ylläpitämää vammaisia auttavaa laitostoimintaa.
Seurakunta on Israelin–Palestiinan konfliktin yhteydessä kärsinyt pommitusvaurioita. Esimerkiksi heinäkuussa 2025 Israelin puolustusvoimien tekemä ilmaisku osui kirkkoon, minkä seurauksena kolme ihmistä kuoli ja useita, mukaan lukien kirkon pappi, haavoittui.
Länkipohjan paloasema

Keski-Suomen pelastuslaitoksen Länkipohjan paloasema sijaitsee Jämsässä Lägelmäellä osoitteessa Hirsikankaantie 14. Paloasemalla toimii Längelmäen Vapaaehtoinen Palokunta r.y.
Discworld II

Discworld II: Missing presumed...!? tai Discworld II: Mortality Bytes! on Perfect Entertainmentin kehittämä ja julkaisema seikkailupeli. Peli on julkaistu vuonna DOSille ja Windowsille, sekä seuraavana vuonna PlayStationille ja Sega Saturnille.
Tarina.
Peli perustuu Terry Pratchettin luomaan Kiekkomaailmaan kuten edeltävä peli "Discworld". Tarinassa Kuolema on lähtenyt lomille ja Kiekkomaailman asukkaat eivät kuole normaalisti vaan jatkavat zombieina tai kummituksina. Rincewindin pitää selvittää tilanne.
Pelaaminen.
Peli käyttää sarjakuvatyylistä piirrosgrafiikkaa. Eric Idle toimii Rincewindin äänenä. Käyttöliittymää on parannettu edellisestä osasta ja pelissä on useita eri kommentteja kun käyttää väärää esinettä, joka vähentää toistoa. Tuplaklikkaaminen poistumisreitillä nopeuttaa liikkumista.
Discworld (videopeli)

Discworld on Perfect 10 Productionsin ja Teeny Weeny Gamesin kehittämä ja Psygnosisin julkaisema seikkailupeli. Peli on julkaistu vuonna DOSille, Macintoshille ja PlayStationille, sekä seuraavana vuonna Sega Saturnille.
Sega Saturn -version kehitykseen mennessä pelin kaksi kehittäjää yhdistyivät Perfect Entertainmentiksi. Pelille julkaistiin seuraaja "Discworld II".
Tarina.
Peli perustuu Terry Pratchettin luomaan Kiekkomaailmaan. Tarina on sovitus vuoden 1989 kirjasta "Vartijat hoi!". Tarinassa mystinen ryhmä kutsuu lohikäärmeen Ankh-Morporkiin ja yrittää asettaa oman kuninkaan hallitsemaan kaupunkia. Kirjasta eroten päähenkilö on Rincewind, jonka on ratkaistava asiat.
Kehitys.
Kiekkomaailmaan perustuvien seikkailupelien suunnittelijana toimi Gregg Barnett, joka kertoi lukeneensa sarjan kirjat ennen pelien tekemistä. Kirjoja oli tuolloin julkaistu 9–10 ja hän huomasi niissä asioita, joita voisi käyttää keskusteluissa, tapahtumissa tai ratkaistavissa pulmissa. Terry Pratchett suostui keskustelemaan pelien tekemisestä, koska silloin oli jo suunnitelma peleille. CD-ROM -versioon yritettiin saada ääninäyttelijäksi John Cleese, joka ei ollut kiinnostunut, ja hänen sijaansa Eric Idle suostui Rincewindin ääneksi. Pelin suunnitelmana oli, että jos asioita seuraa askel kerrallaan se johdattaa pelaajaa.
Scream (elokuvasarja)

Scream on yhdysvaltalainen slasher-elokuvasarja, johon kuuluu kuusi elokuvaa (seitsemäs on parhaillaan kehitteillä)"," televisiosarja, oheistuotteita ja pelejä. Ensimmäiset neljä elokuvaa ohjasi Wes Craven. Sarjan loi Kevin Williamson, joka käsikirjoitti kaksi ensimmäistä elokuvaa sekä neljännen ja palaa ohjaamaan seitsemännen elokuvan. Ehren Kruger kirjoitti kolmannen osan. Viidennen ja kuudennen osan ohjasivat Matt Bettinelli-Olpin ja Tyler Gillet ja niiden käsikirjoittajina toimivat Guy Busick ja James Vanderbilt, kun taas Kevin Williamson toimi vastaavana tuottajana. Dimension Films tuotti neljä ensimmäistä elokuvaa. Viidennestä elokuvasta alkaen oikeudet siirtyivät Spyglass Media Groupille ja Paramount Pictures hoitaa levityksen. Elokuvasarja on tuottanut yli 910 miljoonaa Yhdysvaltain dollaria maailmanlaajuisesti.
Neve Campbell, Courteney Cox, David Arquette ja Roger L. Jackson (Ghostface-tappajien ääni) esiintyivät viidessä ensimmäisessä elokuvassa ja palaavat myös seitsemänteen. Cox ja Jackson toistivat roolinsa myös kuudennessa elokuvassa ja ovat ainoat näyttelijät, jotka ovat esiintyneet kaikissa tähänastisissa elokuvissa. Cox on lisäksi ainoa näytteliijä, joka on ollut kuudessa peräkkäisessa kauhuelokuvassa. Hayden Panettiere esiintyy neljännessä ja kuudennessa elokuvassa, kun taas Melissa Barrera, Jenna Ortega, Mason Gooding ja Jasmin Savoy Brown esiintyvät viidennessä ja kuudennessa elokuvassa; Gooding ja Brown nähdään myös seitsemännessä osassa. Jamie Kennedy ja Liev Schreiber esiintyvät kolmessa ensimmäisessä elokuvassa. Skeet Ulrich näyttelee ensimmäisessä elokuvassa ja tekee cameo-esiintymisiä viidennessä ja kuudennessa. Marley Shelton esiintyy neljännessä ja viidennessä, ja Jack Quaid esiintyy viidennessä ja cameo-roolissa kuudennessa. Lisäksi Heather Matarazzo tekee cameo-esiintymisiä kolmannessa ja viidennessä elokuvassa ja Nancy O'Dell toisessa, kolmannessa ja neljännessä. Koska Drew Barrymore esiintyi ensimmäisen elokuvan ikonisessa avauskohtauksessa ja sen julisteessa, hänet liitetään vahvasti elokuvasarjaan. Elokuvissa on ollut mukana myös monia tunnettuja näyttelijöitä yksittäisissä tukirooleissa tai cameoissa.
Elokuvat "Scream" (1996), "Scream 2" (1997), "Scream" (2022) ja "Scream VI" (2023) saivat paljon kiitosta kriitikoilta. "Scream 3" (2000) ja "Scream 4" (2011), joka oli Cravenin viimeinen elokuva, saivat sekavampaa vastaanottoa, mutta molemmat on myöhemmin arvioitu uudelleen ja neljättä osaa on pidetty sarjan paluuna juurilleen. Taloudellisesti kolme ensimmäistä elokuvaa sekä viides ja kuudes menestyivät hyvin lipputuloissa, kun taas neljännen elokuvan tuotto Yhdysvalloissa jäi odotettua heikommaksi. Elokuvasarja on voittanut useita palkintoja ja saanut lukuisia ehdokkuuksia, mukaan lukien MTV Movie Awardsin parhaasta elokuvasta kahdesti: "Scream" vuonna 1996 ja "Scream VI" vuonna 2023.
Lähteet.
Joan García

Joan García Pons (s. 4. toukokuuta 2001 Sallent, Espanja) on espanjalainen jalkapalloilija, pelipaikaltaan maalivahti. Hän edustaa Espanjan korkeimmalla sarjatasolla Primera Divisiónissa pelaavaa FC Barcelonaa.
Roony Bardghji

Roony Bardghji (s. 15. marraskuuta 2005 Kuwait) on ruotsalainen jalkapalloilija, pelipaikaltaan oikea laitahyökkääjä. Hän edustaa Espanjan korkeimmalla sarjatasolla Primera Divisiónissa pelaavaa FC Barcelonaa.
Percy Barnevik

Nils Percy Barnevik (13. helmikuuta 1941 Simrishamn – 18. heinäkuuta 2025 Tukholma) oli ruotsalainen yritysjohtaja, joka toimi sähkötekniikkayritys ABB:n ja sitä edeltäneen Asea-yhtiön toimitusjohtajana. Hän toimi myös muun muassa konepajayritys Sandvikin ja rakennusyhtiö Skanskan hallituksen puheenjohtajana. Vuonna 1997 hänet nimitettiin Peter Wallenbergin seuraajaksi Wallenbergin suvun Investor-sijoitusyhtiön hallituksen puheenjohtajana. Siinä tehtävässä hän oli muun muassa järjestämässä ruotsalais-brittiläistä Astra Zeneca -lääketeollisuusfuusiota 1999. Hän istui myös yhdysvaltalaisten DuPontin ja General Motorsin hallituksissa.
Percy Barnevik syntyi Simrishamnissa Skånessa mutta varttui Ruotsin länsirannikon Uddevallassa kirjapainoyrittäjän poikana. Hän suoritti ekonomitutkinnon Göteborgin yliopistossa ja opiskeli myös Stanfordin yliopistossa Kaliforniassa. Hän toimi Sandvik-yhtiön varatoimitusjohtajana kunnes hänet vuonna 1980 kutsuttiin Wallenbergien omistaman Asean johtoon. Hän oli keskeinen vaikuttaja Asean (ml. suomalaisen Strömbergin) ja sveitsiläisen Brown, Boveri &amp; Cie.:n onnistuneessa yhdistymisessä maailmanlaajuiseksi sähkövoimatekniikka- ja automaatiojätiksi. Barnevik jäi ABB:sta eläkkeelle 1996, mutta toimi vuoteen 2002 asti Investorin, vuoteen 2004 Astra Zenecan ja vuoteen 2009 asti General Motorsin hallituksessa.
Toimiessaan kahdeksan vuotta Asean ja yhdeksän vuotta sen seuraajan ABB:n toimitusjohtajana Barnevikin onnistui 87-kertaistaa yhtiön pörssiarvo, 60-kertaistaa nettotulos ja 30-kertaistaa liikevaihto. Eläkkeelle jäädessään 1996 Barnevik sai kertakorvauksena 148 miljoonaa Sveitsin frangia eli noin sata miljoonaa euroa. Muutama vuosi myöhemmin ABB:n menestys lähti laskuun niin, että vuosina 2000–2002 yhtiön osakekurssi romahti 54,50 frangista alle 15 frangiin. Kun Barnevikin ja hänen seuraajansa Göran Lindahlin suuret ”kultaiset kädenpuristukset” tulivat julki samana päivänä jolloin ABB ilmoitti valtavista tappioista vuodelta 2001, asiasta nousi Ruotsissa valtava kohu. Barnevikin piti luopua Investor-yhtiön hallituksen puheenjohtajuudesta ja lopulta palauttaa noin 60 miljoonaa euroa takaisin ABB:lle.
Barnevik sijoitti suuria summia hyväntekeväisyyteen, muun muassa kymmenisen miljoonaa euroa perustamaansa Hand in Hand -nimiseen avustusjärjestöjen ryhmittymään, joka pyrkii lievittämään köyhyyttä maailmassa muun muassa kannustamalla Intian kastittomia naisia yritystoimintaan.
Vuonna 2011 Bonnier julkaisi Barnevikin muistelmakirjan "Jag vill förändra världen".
Barnevik kuoli 84-vuotiaana aivoinfarktiin.
Gorodenka (Viro)

Gorodenka on entinen kylä Virossa, joka on nykyisin osa Itä-Virumaan Alutagusen kunnan Kuningakülaa. Kylä sijaitsi Narvanjoen rannalla sekä sen sivujoen Gorodenka ojan suulla. Paikalla on yhä asutusta. 
Varhaisin maininta Gorodenkan nimestä on vuodelta 1747 muodossa "Gorodinka". Nimi perustuu luultavasti venäjän murresanaan "gorodina" (городина), joka on tarkoittanut muun muassa linnoitusta tai aitausta. Nimi viittasi alun perin paikalla sijainneeseen majataloon. Kylässä oli majatalo vielä 1800- ja 1900-lukujen vaihteessa.
Gorodenkan kylä kehittyi 1700-luvulla lasitehtaan ympärille. Tehtaan perustamisvuosi ei ole tiedossa, mutta se on luultavasti perustettu noin vuonna 1754, jolloin puun vienti Narvasta kiellettiin. Kylän läheltä on saatu sekä lasin valmistamiseen tarvittavaa hiekkaa että puuta polttoaineeksi ja potaskan valmistamiseen. Tehtaalla tuotettu lasi kuljetettiin jokea pitkin Narvaan, josta edelleen Pietariin. Lasitehdas lopetti toimintansa vuonna 1768 ja työläiset siirtyivät muualle Viroon.
Kylään perustettiin saha vuonna 1913. Vuonna 1922 Gorodenkassa oli 17 asukasta. Kylässä oli kappeli sekä lossiyhteys Omutin (Otradnojen) kylään.
Gorodenka liitettiin Kuningakülaan vuonna 1977. Nykyisin kylän alueella sijaitsee Punamäen rajavartioasema.
Gorodenka

Gorodenka voi tarkoittaa seuraavia:
Mustikanlaikkupikari

Mustikanlaikkupikari ("Valdensinia heterodoxa") on sieni, joka on mustikalla ja sen sukuisilla kasveilla leviävä ja sen kasvustoja tuhoava. Suomesta sitä on tavattu vuonna 2000 ja vuonna 2025 se vaikuttaa yleistyneen ja levinneen lounaispainotteisesti. Se ei pilaa mustikan marjaa eikä oe vaarallinen ihmiselle, mutta heikentää satoa kymmenillä prosenteilla. Sen itiöt ovat tuntomerkillisen suuret ja haaroittuvat.
Susanne Ehnbåge

Susanne Järkbratt Ehnbåge (s. 28. kesäkuuta 1979) on ruotsalainen yritysjohtaja.
Ehnbåge valmistui Göteborgin yliopistosta ja on oppiarvoltaan kauppatieteiden maisteri. Hän on toiminut Lindexin toimitusjohtajana vuodesta 2018 ja lisäksi Stockmann-konsernin toimitusjohtajana vuodesta 2023. Häntä edelsi Stockmannin toimitusjohtajana Jari Latvanen. Ehnbåge oli aiemmin toiminut SIBA-yhtiön toimitusjohtajana ja NetOnNet Groupin operatiivisena johtajana.
Gurre

Gurre on taajama Helsingørin kunnassa Tanskassa. Taajamassa oli 410 asukasta vuoden 2025 alussa.
Hellebæk

Hellebæk on taajama Helsingørin kunnassa Tanskassa. Taajamassa oli 5 775 asukasta vuoden 2025 alussa.
Kvistgård

Kvistgård on taajama Helsingørin kunnassa Tanskassa. Taajamassa oli 1 214 asukasta vuoden 2025 alussa.
Saunte

Saunte on taajama Helsingørin kunnassa Tanskassa. Taajamassa oli 1 371 asukasta vuoden 2025 alussa.
Tikøb

Tikøb on taajama Helsingørin kunnassa Tanskassa. Taajamassa oli 698 asukasta vuoden 2025 alussa.
Hornbæk-Dronningmølle

Hornbæk-Dronningmølle on taajama Helsingørin ja Gribskovin kuntien alueella Tanskassa. Taajamassa oli 5 228 asukasta vuoden 2025 alussa.
Eeva-Leena Eklund

Eeva-Leena Eklund (s. 1972 Pori) on suomalainen kuvataiteilija. Hän on käyttänyt taiteen välineinä maalausta, valokuvausta ja installaatioita.
Eklund on osallistunut yksityis- ja ryhmänäyttelyihin muun muassa Helsingissä, Oulussa, Turussa ja Berliinissä. Hän on valinnut taiteeseen aiheita arkipäiväisistä tapahtumista ja havainnoista. Vuonna 2020 Eklundilta tilattiin ensimmäisenä suomalaisena taiteilijana teos Emman ja Saastamoisen säätiön InCollection-sarjaan. Hänen teoksiaan kuuluu Helsingin taidemuseo HAM:n, Jenny ja Antti Wihurin rahaston, WAM Turun kaupungin taidemuseon ja Suomen valtion kokoelmiin.
Arnborg

Arnborg on taajama Herningin kunnassa Tanskassa. Taajamassa oli 638 asukasta vuoden 2025 alussa.
Aulum

Aulum on taajama Herningin kunnassa Tanskassa. Taajamassa oli 3 245 asukasta vuoden 2025 alussa.
Fasterholt

Fasterholt on taajama Herningin kunnassa Tanskassa. Taajamassa oli 334 asukasta vuoden 2025 alussa.
Feldborg

Feldborg on taajama Herningin kunnassa Tanskassa. Taajamassa oli 518 asukasta vuoden 2025 alussa.
Lars Larsen

Lars Larsen (6. elokuuta 1948 – 19. elokuuta 2019) oli tanskalainen liikemies ja Jyskin perustaja. Hän avasi ketjun ensimmäisen liikkeen vuonna 1949 Aarhusiin. Larsen tuli myös tunnetuksi esiintymällä itse Jyskin televisiomainoksissa. Huonekaluliikeketjun lisäksi hänellä oli matkailutoimisto Larsen Rejser, jonka hän myi vuonna 1998 Sveitsiin. Vuonna 2004 ilmestyi Larsenin omaelämäkerta "Go' daw jeg hedder Lars Larsen – Jeg har et godt tilbud", joka jaettiin kaikkiin Tanskan kotitalouksiin.
Larsen kuoli vuonna 2019 nopeasti edenneeseen maksasyöpään. Hän oli 71-vuotias.
Gurren linna

Gurren linna oli Tanskassa nykyisen Helsingørin kunnan alueella sijainnut kuninkaallinen linna, jonka perustajana pidetään Eerik Menvediä. Se oli merkittävässä asemassa etenkin 1300-luvulla, jolloin Valdemar Atterdag asui siellä. Myös Margareeta I ja Eerik Pommerilainen oleskelivat linnassa usein. Muut linnat, erityisesti Kronborg, syrjäyttivät sittemmin Gurren, ja se jäi rappeutumaan 1500-luvun alussa. Linnasta ovat jäljellä enää rauniot, jotka ovat innoittaneet monia taiteilijoita. Esimerkiksi itävaltalainen Arnold Schönberg sävelsi J. P. Jacobsenin Gurre-aiheisia runoja.